**H O T Ă R Â R E A NR. 115**

**din 16 septembrie 2016**

**privind aprobarea achiziţionării terenurilor situate în Unitatea Administrativ Teritorială Vad, pentru închidere depozite neconforme de deșeuri**

**Consiliul local al Municipiului Dej,** întrunit în ședința de îndată din data de 16 septembrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 18.178/11 septembrie 2016 al Serviciului de Urbanism și amenajarea teritoriului din cadrul Primăriei Municipiului Dej, prin care se propune spre aprobare achiziționarea terenurilor situate în Unitatea Administrativ Teritorială Vad, în vecinătatea haldei de gunoi, identificate prin actele de proprietate C.F. Nr. 50336 cu Nr. cadastral 50336 în **suprafață de 5.800 m.p.**, C.F. Nr. 50347 cu Nr. cadastral 50347 în **suprafață de 2.900 m.p.** și C.F. Nr. 50346 cu Nr. cadastral 50346 în **suprafață de 2.000 m.p.**

Potrivit prevederilor art.863 lit.a din Noul Cod civil și a Legii nr.213/1998 privind bunurile proprietate publică.

În temeiul prevederilor art. 36, alin. (2), lit. c), alin. (6), lit. a), pct.11 şi 16; art. 45, alin. (3) şi art. 123, alin. (1) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1**. **Aprobă** achiziţionarea terenurilor situate în Unitatea Administrativ Teritorială Vad, în vecinătatea haldei de gunoi, identificate prin actele de proprietate C.F. Nr. 50336 cu Nr. cadastral 50336 în **suprafață de 5.800 m.p.,** C.F. Nr. 50347 cu Nr. cadastral 50347 în **suprafață de 2900 m.p.** și C.F. Nr. 50346 cu Nr. cadastral 50346 în **suprafață de 2.000 m.p.,** pentru închidere depozite neconforme de deșeuri, la prețul de 3 euro/mp la curs B.N.R. de la data tranzacţionării.

**Art. 2**. **Aprobă** Raportul de evaluare întocmit de către S.C. GABY C.L. IMPEX S.R.L. (prin expert evaluator Cosmin Georgel Pop-membru titular ANEVAR).

**Art. 3.** **Aprobă** **prețul de achiziţionare de 32.100 euro** al terenurilor pentru **suprafaţă totală de 10.700 m.p.,** care include cele 3 suprafețe achiziționate. Pentru terenul înscris în C.F. Nr. 50336 cu Nr. cadastral 50336 - proprietar Gavrea Ioan, se **aprobă prețul de achiziționare de 17.400 euro,** pentru terenul înscris în C.F. Nr. 50346 cu Nr. cadastral 50346 proprietar Galea A. Petru, se **aprobă prețul de achiziționare de 6.000 euro,** pentru terenul înscris în C.F. Nr. 50347 cu Nr. cadastral 50347 - proprietar Mecea G. Reghina, se **aprobă prețul de achiziționare de 8.700 euro.**

**Art. 4.** Cu ducerea la îndeplinire a prevederilor prezentei hotărâri se încredinţează Birou Patrimoniu, Direcţia Economică și Biroul juridic.

**Preşedinte de şedinţă,**

**Lazăr Nicolae**

**Nr. consilieri în funcţie - 19**

**Nr. consilieri prezenţi - 15**

**Nr. voturi pentru - 15**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**